fi fi fi en fi et fi hu en fi it en en en en en en fi fi fi en en la tr fi fi fi fi fi fi fi en fi tr et fi fi en en fi en en en fi fi hu fi en fi fi fi fi fi fi fi fi fi fi fi fi fi fi fr fi fi fi fi fi fi fr fi fi fi fi fi fi fi fi fi fi fi fi fi en fi fi fi fi fi fi fi fi fi fi en fi fi fi fi fi fi fi az fi fi en fi fi en fi en
Adding Isa mail to mobile devices
Android devices and Isa mail
Nokia Lumia (Windows Phone) and Isa mail
Isa-postin asetukset - välilehtien sisältö
Nokia Lumia (Windows Phone) ja Isa-posti
Yleisluontoiset asetukset Isa-postia varten
Isa mail with an email client
Transferring emails from Isa mail to Gmail
Sähköpostien siirto Isa-postista omaan Gmail-tiliin
Uuden käyttäjän ohjekeskus (englanniksi)
Uusien ominaisuuksien arkisto aihealueittain
Google-sovellukset käyttöohjeet‎ > ‎
6 Arkistoi - älä poista
7 Labs - kokeelliset toiminnot
Tähän on koottu Isa-postin käyttöä tehostavia ja helpottavia ominaisuuksia, kuten haku. Hyödyntämällä näitä vinkkejä sähköpostisi pysyy hyvässä järjestyksessä ja erotat helposti tärkeät viestit vähemmän tärkeistä.
Jos sinulle tulee paljon postia päivässä, kannattaa Isa-postin käyttöliittymästä säätää muutamia asetuksia ja ottaa Tärkeät postit -ominaisuus käyttöön.
Ota käyttöön Tärkeät postit. Tämä oppiva suodatin järjestelee sähköpostiasi siten, että tärkeimmät viestit ovat aina näkyvillä ensimmäisinä.
Näytä enemmän kuin 25 viestiketjua yhdellä sivulla. Vaihtoehdot ovat 25, 50, ja 100. Asetusta voi muuttaa Isa-postin asetuksista Yleiset-välilehdeltä.
Käytä pikanäppäimiä. Napsauta ' ? ' niin saat näkyviin listan pikanäppäimistä ja paina mieleesi eniten käyttämäsi toiminnot.
Postilaatikon esikatselu. Hitailla yhteyksillä näet staattisen esikatselun viesteistä. Ota ominaisuus käyttöön Labseista.
Lähetä ja arkistoi. Voit lisätä napin, joka arkistoi viestin samalla kun se lähetetään. Ota ominaisuus käyttöön Labseista.
Ota automaattinen siirtyminen käyttöön. Kun poistat tai arkistoit viestin, siirryt sen jälkeen suoraan seuraavaan viestiin. Ota ominaisuus käyttöön Labseista.
Sähköpostin hakutoiminto löytää viestisi nopeasti suurtenkin viestimäärien seasta, kun käytät hakua tehokkaasti. Sähköpostin pikahaku sijaitsee postilaatikkonäkymän yläosassa. Voit määritellä tähän hakukriteerin nopeasti ja yksinkertaisesti esimerkiksi lähettäjän tai aiheen mukaan.
Tarkennetut hakulausekkeet ovat hakusanoja tai symboleita, joiden avulla Gmailin haussa tehdään erikoistoimia. Lausekkeiden avulla löydät etsimäsi nopeasti ja tarkasti. Niillä voi myös määrittää suodattimia, joilla voit järjestää postilaatikkosi automaattisesti.
Löydät hyödyllisimpiä hakulausekkeita täältä:
Voit käyttää laajennettuja hakulausekkeita myös napsauttamalla suurennuslasin kuvaketta pikahakupalkin oikealla puolella.
Tunnisteet toimivat kuin kansiot ja tarjoavat lisäedun: voit lisätä useita tunnisteita yhteen keskusteluun. Tunnisteiden avulla hallinnoit sähköpostiasi helposti sekä löydät viestit nopeasti.
Kun olet luonut tunnisteen, voit tarkastella kaikkia kyseisellä tunnisteella merkittyjä viestejä hakemalla tai napsauttamalla tunnisteen nimeä minkä tahansa Isa-postin sivun vasemmassa reunassa.
Voit lisätä nimitunnisteille myös omat värikoodit, joiden avulla sähköpostiesi aihepiirit on helppo erottaa toisistaan. Tunnisteisiin voi luoda myös ns. alitunnisteita.
Isa-postin suodattimien avulla voit hallita saapuvia viestejä. Suodattimia käyttämällä voit automaattisesti lisätä tunnisteen, arkistoida, poistaa, merkitä tähdellä tai lähettää viestit edelleen ja jopa pitää ne poissa roskapostista. Suodattimien toiminta perustuu muun muassa avainsanojen, lähettäjän ja vastaanottajien yhdistelmään.
Siirry Isa-postin hakuasetuksiin yläreunan hakupalkin vieressä näkyvää suurennuslasi-kuvaketta napsauttamalla.
Anna kriteerit samalla tavalla kuin tekisit hakua Isa-postistasi ja napsauta sen jälkeen Luo suodatin tällä haulla -linkkiä (kuva yllä).
Valitse seuraavaksi toiminto/toiminnot, jota sovelletaan edellä määrittelemiesi ehtojen kohdalla. (Tässä esimerkissä ohitamme postilaatikon ja viemme automaattisesti Tiinalta tulevat viestit, joissa esiintyy sana koulutus, suoraan Koulutus-tunnisteen eli kansion alle. Kuva yllä.)
Napsauta lopuksi Luo suodatin tällä haulla.
Arkistoi - älä poista
Isa-posti eli Gmail (Google Apps) tarjoaa sinulle 25GB:n sähköpostitilan, joten sinun ei tarvitse tallennustilan puutteen vuoksi poistaa viestejäsi lainkaan. Sen sijaan suosittelemme sinua arkistoimaan viestejäsi. Näin postilaatikossasi ei näy turhia viestejä, mutta löydät ne helposti pitkänkin aikajakson jälkeen.
Arkistoinnissa viestit siirretään pois postilaatikosta Kaikki viestit -kansioon. Arkistoidut viestit voidaan nähdä Kaikki viestit -kansiossa tai niihin lisättyjen tunnisteiden avulla. Lisäksi ne näkyvät Isa-postin hakutuloksissa. Kun arkistoituun viestiisi vastataan, keskustelu, jossa arkistoitu viesti on, ilmestyy postilaatikkoosi uudelleen.
Valitse viesti valitsemalla lähettäjän nimen vieressä oleva valintaruutu.
Labs - kokeelliset toiminnot
Isa-postin Labs-toiminnoista löytyy useita erittäin toimivia ratkaisuja, jotka toimivat Isa-postissa/Gmailissa kokeellisina ominaisuuksina. Koska Labsit ovat kokeellisia toimintoja, saattavat ne poistua joskus käytöstä joko väliaikaisesti tai kokonaan. Suosittelemme kuitenkin kokeilemaan ainakin seuraavia Labs-toimintoja:
Isa-postin Labs-toiminnot löytyvät Asetuksista Labs-välilehdeltä.
Isa-posti ja Google Apps-sovelluksia koskevissa kysymyksissä, ota yhteyttä tukeemme täältä.
In a case of a problem with Isa-mail or Google Apps, please contact our support via this form.
Maksuttomat tukipalvelut on tarkoitettu Jyväskylän yliopiston henkilökunnalle ja opiskelijoille.
Sign in|Recent Site Activity|Report Abuse|Print Page|Powered By Google Sites